**Skema for ”*Lovpligtig redegørelse om god fondsledelse,***

***jf. årsregnskabslovens § 77 a*”.**

**Opdateret: 15.5. 2025**

**Hvad kan skemaet bruges til?**

Skemaet er tænkt som et hjælperedskab for de erhvervsdrivende fonde, som ønsker at afgive den lovpligtige redegørelse for god fondsledelse i skemaform, jf. årsregnskabslovens § 77 a.

Redegørelsen for god fondsledelse skal offentliggøres enten i ledelsesberetningen eller i noterne i årsrapporten, eller på fondens eventuelle hjemmeside med en henvisning dertil i ledelsesberetningen eller noterne.

Offentliggørelse af redegørelsen for god fondsledelse på fondens eventuelle hjemmeside – med præcis henvisning dertil i ledelsesberetningen – skaber størst transparens, da den derved vil være lettere tilgængelig for offentligheden.

En offentliggørelse på fondens eventuelle hjemmeside kræver, at URL-adressen, hvor redegørelsen er offentliggjort, oplyses i ledelsesberetningen eller i noterne. URL-adressen er den internetadresse, der skal benyttes for at komme **direkte** til redegørelsen.

For nærmere information om offentliggørelse af redegørelsen for god fondsledelse på fondens eventuelle hjemmeside skal Komitéen henvise til bekendtgørelse om redegørelse for god fondsledelse og om redegørelse for fondens uddelingspolitik på fondens hjemmeside m.v.

**Bemærk:** Nedenstående skema indeholder Komitéen for god Fondsledelses anbefalinger fra december 2014. Anbefalingerne er tilgængelige på Komitéens hjemmeside www.godfondsledelse.dk. **Skemaet kan anvendes ved udarbejdelse af redegørelse for god fondsledelse i fondens årsrapport.**

**”Følg eller forklar”**

Det følger af årsregnskabslovens § 77 a, at fonde, som er omfattet af lov om erhvervsdrivende fonde, skal medtage bestyrelsens redegørelse for god fondsledelse, jf. § 60 i lov om erhvervsdrivende fonde, i ledelsesberetningen eller i noterne.

Efter § 60, i lov om erhvervsdrivende fonde, skal bestyrelsen i sin redegørelse oplyse, hvordan fonden forholder sig til Anbefalingerne. Bestyrelsen kan vælge at følge Anbefalingerne eller at forklare, hvordan de i stedet har valgt at indrette sig.

*Manglende efterlevelse af en anbefaling er* ***ikke*** *et regelbrud, men udtryk for, at bestyrelsen konkret, og af grunde den har redegjort for, har valgt at indrette sig på en anden måde end det, der fremgår af anbefalingen.*

Rapporteringen skal afspejle den gældende ledelsesform på tidspunktet for regnskabsaflæggelse. Hvis der er væsentlige ændringer i løbet af året eller efter tidspunktet for regnskabsafslutningen, bør det beskrives i redegørelsen for god fondsledelse. Det er vigtigt, at bestyrelsen forholder sig til de enkelte anbefalinger.

**Lovpligtig redegørelse for god fondsledelse, jf. årsregnskabslovens § 77 a**

|  |
| --- |
| **Bemærk!**  Redegørelsen udgør en bestanddel af ledelsesberetningen i fondens årsrapport med følgende regnskabsperiode: **[01-01-2025 til 31-12-2025 ]** |

**Anbefalinger for god Fondsledelse**

Fonden er omfattet af Anbefalingerne for god Fondsledelse, som er tilgængelige på Komitéen for god Fondsledelses hjemmeside [www.godfondsledelse.dk](http://www.godfondsledelse.dk).

| **Anbefaling** | **Fonden følger** | **Fonden forklarer** |
| --- | --- | --- |
| **1. Åbenhed og kommunikation** | | |
| 1.1. Det **anbefales**, at bestyrelsen vedtager retningslinjer for ekstern kommunikation, herunder hvem, der kan, og skal udtale sig til offentligheden på den erhvervsdrivende fonds vegne, og om hvilke forhold. Retningslinjerne skal imødekomme behovet for åbenhed og interessenternes behov og mulighed for at opnå relevant opdateret information om fondens forhold. | Biohusets bestyrelse og direktion kan på fondens vegne udtale sig til offentligheden om fondens arbejdsområder. | Bihusets bestyrelse og direktion kan på fondens vegne udtale sig til offentligheden om fondens arbejdsområder.  Formand Annette Nørgaard: alle arbejdsområder.  Næstformand Elisabeth Rose Moltke: filmområdet  Kasserer Ole Rømer: økonomi. |
| **2. Bestyrelsens opgaver og ansvar** | | |
| 2.1 Overordnede opgaver og ansvar | | |
| 2.1.1 Det **anbefales**, at bestyrelsen med henblik på at sikre den erhvervsdrivende fonds virke i overensstemmelse med fondens formål og interesser mindst en gang årligt tager stilling til fondens overordnede strategi og uddelingspolitik med udgangspunkt i vedtægten. | Fonden følger anbefalingen. | Biohusets bestyrelse tager hvert år i juni måned stilling til fondens formål og strategi. Fonden uddeler kun fondsmidler til internt brug til driften af biograf og mødelokaler. |
| 2.2 Formanden og næstformanden for bestyrelsen | | |
| 2.2.1 Det **anbefales**, at bestyrelsesformanden organiserer, indkalder og leder bestyrelsesmøderne med henblik på at sikre et effektivt bestyrelsesarbejde og skabe de bedst mulige forudsætninger for bestyrelsesmedlemmernes arbejde enkeltvis og samlet. | Fonden følger anbefalingen. | Biohusets formand indkalder og leder bestyrelsesmøderne. |
| 2.2.2 Det **anbefales**, at hvis bestyrelsen – ud over formandshvervet – undtagelsesvis anmoder bestyrelsesformanden om at udføre særlige driftsopgaver for den erhvervsdrivende fond, bør der foreligge en bestyrelsesbeslutning, der sikrer, at bestyrelsen bevarer den uafhængige overordnede ledelse og kontrolfunktion. Der bør sikres en forsvarlig arbejdsdeling mellem formanden, næstformanden, den øvrige bestyrelse og en eventuel direktion. | Fonden følger anbefalingen. | Biohusets bestyrelse og direktion er ulønnet. |
| 2.3 Bestyrelsens sammensætning og organisering | | |
| 2.3.1 Det **anbefales**, at bestyrelsen løbende vurderer og fastlægger, hvilke kompetencer bestyrelsen skal råde over for bedst muligt at kunne udføre de opgaver, der påhviler bestyrelsen. | Fonden følger anbefalingen. | Biohusets bestyrelse vælges af generalforsamlingen for en 2-årig periode |
| 2.3.2 Det **anbefales**, at bestyrelsen med respekt af en eventuel udpegningsret i vedtægten sikrer en struktureret, grundig og gennemskuelig proces for udvælgelse og indstilling af kandidater til bestyrelsen. | Fonden følger anbefalingen. | Lemvig Kommune udpeger 1 bestyrelsesmedlem for en 4-årig periode |
| 2.3.3 Det **anbefales**, at bestyrelsesmedlemmer udpeges på baggrund af deres personlige egenskaber og kompetencer under hensyn til bestyrelsens samlede kompetencer, samt at der ved sammensætning og indstilling af nye bestyrelsesmedlemmer tages hensyn til behovet for fornyelse – sammenholdt med behovet for kontinuitet – og til behovet for mangfoldighed i relation til bl.a. erhvervs- og uddelingserfaring, alder og køn. | Biohusets bestyrelse er sammensat af personer, der har god indsigt i fondens daglige arbejde. | Biohuset afholder hvert år i januar kvartal ordinær generalforsamling, hvor bestyrelsesmedlemmerne vælges.  Lemvig Kommune udpeger hver 4. år et bestyrelsesmedlem. |
| 2.3.4 Det **anbefales**, at der årligt i ledelsesberetningen, og på den erhvervsdrivende fonds eventuelle hjemmeside, redegøres for sammensætningen af bestyrelsen, herunder for mangfoldighed, samt at der gives følgende oplysninger om hvert af bestyrelsens medlemmer:   * den pågældendes navn og stilling, * den pågældendes alder og køn, * dato for indtræden i bestyrelsen, hvorvidt genvalg af medlemmet har fundet sted, og udløb af den aktuelle valgperiode, * medlemmets eventuelle særlige kompetencer, * den pågældendes øvrige ledelseshverv, herunder poster i direktioner, bestyrelser og tilsynsråd, inklusive ledelsesudvalg, i danske og udenlandske fonde, virksomheder, institutioner samt krævende organisationsopgaver, * hvilke medlemmer, der er udpeget af myndigheder/tilskudsyder m.v., og * om medlemmet anses for uafhængigt. |  | Biohusets bestyrelse pr. 45.04. 2025:  Formand: Annette Bach – valgt i 2023 og genvalgt i 2025  Næstformand: Elisabeth Rose Moltke – valgt i 2024.  Kasserer: Ole Rømer – valgt i 2002 og senest genvalgt i 2025.  Sekretær: Lena Birch – valgt i 2024  Medlem: Poul Erik Jørgensen – valgt i 2023 og genvalgt i 2025.  Medlem: Tina Torp Aaby - valgt i 2024.  Medlem udpeget af Lemvig Kommune: Steen Madsen – udpeget i 2022.  Ovennævnte bestyrelsesmedlemmer har ikke ledelseshverv i andre fonde o.l.  Alle bestyrelsesmedlemmerne anses for af være uafhængige. |
| 2.3.5 Det **anbefales**, at flertallet af bestyrelsesmedlemmerne i den erhvervsdrivende fond ikke samtidig er medlemmer af bestyrelsen eller direktionen i fondens dattervirksomhed(-er), medmindre der er tale om et helejet egentligt holdingselskab. | Fonden følger anbefalingen. | Biohuset har ingen datterselskaber. |
| 2.4 Uafhængighed | | |
| 2.4.1 Det **anbefales**, at en passende del af bestyrelsens medlemmer er uafhængige.  Består bestyrelsen (eksklusiv medarbejdervalgte medlemmer) af op til fire medlemmer, bør mindst ét medlem være uafhængigt. Består bestyrelsen af mellem fem til otte medlemmer, bør mindst to medlemmer være uafhængige. Består bestyrelsen af ni til elleve medlemmer, bør mindst tre medlemmer være uafhængige og så fremdeles.  Et bestyrelsesmedlem anses i denne sammenhæng ikke for uafhængig, hvis den pågældende:   * er, eller inden for de seneste tre år har været, medlem af direktionen eller ledende medarbejder i fonden eller en væsentlig dattervirksomhed eller associeret virksomhed til fonden, * inden for de seneste fem år har modtaget større vederlag, herunder uddelinger eller andre ydelser, fra fonden/koncernen eller en dattervirksomhed eller associeret virksomhed til fonden i anden egenskab end som medlem af fondens bestyrelse eller direktion, * inden for det seneste år har haft en væsentlig forretningsrelation (f.eks. personlig eller indirekte som partner eller ansat, aktionær, kunde, leverandør eller ledelsesmedlem i selskaber med tilsvarende forbindelse) med fonden/koncernen eller en dattervirksomhed eller associeret virksomhed til fonden, * er, eller inden for de seneste tre år har været, ansat eller partner hos ekstern revisor, * har været medlem af fondens bestyrelse eller direktion i mere end 12 år, * er i nær familie med eller på anden måde står personer, som ikke betragtes som uafhængige, særligt nær, * er stifter eller væsentlig gavegiver, hvis fonden har til formål at yde støtte til disses familie eller andre, som står disse særligt nær, eller * er ledelsesmedlem i en organisation, en anden fond eller lignende, der modtager eller gentagne gange inden for de seneste fem år har modtaget væsentlige donationer fra fonden. | Fonden følger anbefalingen. | Biohusets bestyrelse består af 7 medlemmer, som alle anses for at være uafhængige.  Biohusets bestyrelse og direktion er alle frivillige og ulønnet. |
| 2.5 Udpegningsperiode | | |
| 2.5.1 Det **anbefales**, at bestyrelsens medlemmer som minimum udpeges for en periode på to år, og maksimalt for en periode på fire år. | Fondens 6 bestyrelsesmedlemmer bliver valgt på generalforsamling. | Fondens 6 bestyrelsesmedlemmer bliver valgt på generalforsamling. Lemvig Kommune udpeger 1 medlem. |
| 2.5.2 Det **anbefales**, at der for medlemmerne af bestyrelsen fastsættes en aldersgrænse, som offentliggøres i ledelsesberetningen eller på fondens hjemmeside. |  | Biohuset har ikke ønsket, at fastsætte en aldersgrænse for bestyrelsesmedlemmerne. |
| 2.6 Evaluering af arbejdet i bestyrelsen og i direktionen | | |
| 2.6.1 Det **anbefales**, at bestyrelsen fastlægger en evalueringsprocedure, hvor bestyrelsen, formanden og de individuelle medlemmers bidrag og resultater årligt evalueres, og at resultatet drøftes i bestyrelsen. |  | Biohuset ønsker ikke en fast evalueringsprocedure, da alle bestyrelsesmedlemmer er frivillige og ulønnet og valgt på en generalforsamling. |
| 2.6.2 Det **anbefales**, at bestyrelsen én gang årligt evaluerer en eventuel direktions og/eller administrators arbejde og resultater efter forud fastsatte klare kriterier. |  | Biohuset ønsker ikke en fast evalueringsprocedure, da fondes direktion er frivillig og ulønnet. |
| **3. Ledelsens vederlag** | | |
| 3.1.1 Det **anbefales**, at medlemmer af bestyrelsen i erhvervsdrivende fonde aflønnes med et fast vederlag, samt at medlemmer af en eventuel direktion aflønnes med et fast vederlag, eventuelt kombineret med bonus, der ikke bør være afhængig af regnskabsmæssige resultater. Vederlaget bør afspejle det arbejde og ansvar, der følger af hvervet. |  | Biohusets bestyrelse og direktion er alle frivillige og ulønnet. |
| 3.1.2 Det **anbefales**, at der i årsregnskabet gives oplysning om det samlede vederlag, hvert medlem af bestyrelsen og en eventuel direktion modtager fra den erhvervsdrivende fond og fra andre virksomheder i koncernen. Endvidere bør der oplyses om eventuelle andre vederlag som bestyrelsesmedlemmer, bortset fra medarbejderrepræsentanter i bestyrelsen, modtager for varetagelsen af opgaver for fonden, dattervirksomheder af fonden eller tilknyttede virksomheder til fonden. | Fonden følger anbefalingen. | Biohusets årsregnskab giver oplysning om at Biohusets bestyrelse og direktion alle er frivillige og ulønnet. |

Opdateret den 15. maj 2025/Annette Nørgaard